पाएं अपने शहर की ताज़ा ख़बरें और फ्री ई-पेपरडाउनलोड करें
जिला अस्पताल का कोरोना वार्ड; अपनों की टूटती हुई सांसों को बचाने के लिए कोई कंधे पर ऑक्सीजन सिलेंडर लेकर दौड़ रहा है तो मरीज खुद ही अपने स्ट्रेचर पर ऑक्सीजन लेकर उखड़ती सांसों को साधने की कोशिश कर रहा है। नजारा था बुधवार रात 9 बजे का। पूछने पर मरीजों ने बताया कि अंदर न तो नर्सिंग स्टाफ देखरेख कर रहा है न डॉक्टर आ रहे हैं।
यहां तक कि उन्हें कौन सी दवा-इंजेक्शन किस समय लगना है, इसका इंतजाम भी हमें खुद दौड़कर हाथ-पैर जोड़कर करना पड़ रहा है। अपनों की तीमारदारी में लगे परिजन के ऊपर तब आफत आ गई, जब गुरुवार रात 8 बजे पुलिसकर्मियों ने कोविड वार्ड में पहुंचकर सभी अटेंडर को वार्ड से बाहर कर दिया। तकरीबन आधा घंटे तक हंगामे के बीच अपनों की चिंता में सभी अटेंडर एकत्रित होकर कलेक्टर बंगले पर पहुंच गए। मरीजों के अटेंडेंट का कहना था कि हमने जब अपनी समस्या बताई तो स्टाफ ने कह दिया कि आपका पेशेंट मरता है तो मरने दो।
इन 2 उदाहरण से जानिए मरीजों के अटेंडेंट की परेशानी
1. अमरनाथ पलिया (55) कोरोना संक्रमित हैं, उनहें गुरुवार की दोपहर 12 बजे कोविड वार्ड में भर्ती कराया गया। ऑक्सीजन लेवल 75 है। उनके अटेंडेंट यानि बेटे सोनू पलिया ने बताया कि वार्ड के अंदर तो यह हालात हे कि इंजेक्शन देने के लिए भी नर्सें नहीं आ रहीं। जब उनसे चार-चार बार रिक्वेस्ट की तब कहीं जाकर वे सुनवाई कर रहे हैं। 2. शहर में ही रहने वाले पुरुषोत्तम (48) को 2 दिन पहले कोविड वाउर् यानि नई बिल्डिंग में भर्ती कराया गया। उनका ऑक्सीजन लेवल 87 है। 2 दिन से यह हालात हैं कि न तो कोई डॉक्टर देखने आया है न नर्सिंग स्टाफ समय पर दवाईयां दे रहा है। मेरे पिताजी को दिक्कत होने पर ही नीचे डॉक्टर के पास भागकर आता हूं और वे जो दवाईयां बताते हैं, उन्हें नर्सों के हाथ-पैर जोड़कर देने की गुहार लगाता हूं।
कोविड संक्रमित महिला 2 घंटे जमीन पर पड़ी रही
जिला अस्पताल में पर्याप्त ऑक्सीजन व बेड होने का दावा कलेक्टर बी. कार्तिकेयन ही करें, लेकिन हकीकत यह है कि आज भी लोग बेड के इंतजार में सड़क पर पड़े दिखाई दे रहे हैं। ताजा वाकया बुधवार की रात का है। विजयपुर से आई ऊशा बंसल नामक महिला को सांस लेने में तकलीफ थी। पहले उसे मेडिकल वार्ड में भेजा गया, जहां से उसे कोविड वार्ड में भर्ती होने की सलाह दी ई। इस दौरान महिला नई बिल्डिंग के बाहर बने कोविड वार्ड के दरवाजे पर एक घंटे तक जमीन पर पड़ी सांसें भरती रही लेकिन सकी सुनवाई किसी ने नहीं की।
हर बेड पर ऑक्सीजन का दावा...हकीकत...आज भी सिलेंडर भरवा रहे लोग
जिला अस्पताल में नया ऑक्सीजन पलाट चालू होने के बाद दावा किया जा रहा था कि 60 बेड पर भर्ती मरीजों को भरपूर ऑक्सीजन मिलेगी। वहीं शेष 100 मरीजों के लिए ऑक्सीजन कंस्ट्रेटर हैं। बावजूद इसके कोविड वार्ड में भर्ती ऐसे मरीज, जिनका ऑक्सीजन लेवल कम है, उनकी टूटती सांसों को बचाने के लिए आज भी अटेंडेंर को ब्लैक में ऑक्सीजन सिलेंडर खरीदकर खुद ही इंतजाम करना पड़ रहा है। प्रशासनिक अधिकारियों की निगरानी के बाद भी लोगों को ब्लैक में ऑक्सीजन खरीदना पड़ रही है।
कोविड वार्ड से अटेंडेंट को खदेड़ा तो हंगामा, कलेक्टर बंगले पर पहुंचे लोग
गुरुवार की रात 8 बजे जिला अस्पताल के कोविड वार्ड में अचानक पुलिस फोर्स पहुंच गया। पुलिसकर्मियों ने मरीजों के अटेंडेंट को डंडे के बल पर खदेड़कर बाहर कर दिया। इस दौरान मरीजों के अटेंडेंट का गुस्सा सातवे आसमान पर पहुंच गया। लोगों की शिकायत थी कि अंदर हमारे मरीज की न डॉक्टर देखरेख कर रहे हैं नर्सिंग स्टाफ। ऐसे में उनको कुछ हो गया तो हम क्या करेंगे। कुछ मरीजों का यह भी आरोप था कि स्टाफ ने तो यहां तक कह दिया कि आपका मरीज मरता है तो मर जाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva bho_Deva hin_Deva zho_Hant eng_Latn